Хетарехь, жимма хиламел хьалхавели моьтту суна со. Делахь а баккхийчу яздархоша ма-аллара, керт еш санна, догг1уче бен ца нисло-кха дош-мог1а, бехк буьллу даций хьан дешархо. Хьуначул хала дара суна кху турпалхойн дера чевнаш лан. Цхьаболчара леладокхий цхьайолу меттигаш юх-юха йоьшу х1уманаш. Соьга и далур дацара. Г1алат ма лехалаш кхарах жима-воккха мила вара, х1орш муьлхачу шарахь лазийнера бохуш. Дахаран шен 1едал ду. Лакха-Воккхачо елла хан т1екхаччалц д1алела вайх массо а, т1аккха бахьанах бахьана а х1оьттина д1а ца дахча а ца довлу. Дуьненах сакъералучу стагана бита хала мохк бу вайниг, кхуьнан исбаьхьалло х1ара цхьанне а д1абала ца битина г1азотехь леш болу вайн дай….